ઝવેરચંદ મેઘાણીના જીવન-કવનને નિરૂપતી માહિતીસભર અને વિસ્તૃત વેબ-સાઈટ www.jhaverchandmeghani.com પિનાકી મેઘાણીએ બનાવી છે, જેમાં ૫૦૦ જેટલી દુર્લભ તસ્વીરો ઉપરાંત ઝવેરચંદ મેઘાણીના કંઠે ગવાયેલાં ૨૧ ગીતો પણ ઉપલબ્ધ છે. વેબસાઈટનાં સંશોધન માટે પિનાકી મેઘાણી અને તેમના માતા કુસુમબેન મેઘાણીએ સઘન પ્રવાસ કર્યો છે.ઝવેરચંદ મેઘાણીનાં જીવન-કવન સાથે સંકળાયેલાં વિવિધ સ્મૃતિ-સ્થળો - ચોટીલા, બોટાદ, ધંધુકા, રાણપુર, રાજકોટ, અમરેલી, બગસરા, જૂનાગઢ, ભાવનગર ખાતે સ્મારક, સચિત્ર પ્રદર્શન અને 'મેઘાણી-સાહિત્ય'કોર્નર માટે પિનાકી મેઘાણી સવિશેષ પ્રયત્નશીલ છે. આ સ્મૃતિ-સ્થળો જીવંત બને તેવી તેમની ભાવના છે. ઝવેરચંદ મેઘાણી રચિત-સંપાદિત ગીતો-લોકગીતો-ભજનો પર આધારિત 'મેઘાણી વંદના', 'કસુંબીનો રંગ', 'ઘાયલ મરતા મરતા રે, માતની આઝાદી ગાવે'(શૌર્ય અને દેશપ્રેમનાં ગીતો), 'રઢિયાળી રાત'(લોકગીતો-રાસ-ગરબા), 'સોરઠી સંતવાણી (ભજનો)' જેવાં કાર્યક્ર્મો માટે પણ પિનાકી મેઘાણી પ્રયત્નશીલ રહે છે. ૨૮ ઓગસ્ટ - ઝવેરચંદ મેઘાણીની જન્મ જયંતી, ૯ માર્ચ – ઝવેરચંદ મેઘાણીની પુણ્યતિથિ, ૩૦ જાન્યુઆરી – ગાંધી નિર્વાણ દિન, ૨૩ માર્ચ – શહીદ દિન ઉપરાંત નવરાત્રી નિમિત્તે વિશેષ કાર્યક્ર્મોનું આયોજન કરે છે.'મેઘાણીગાથા', 'કસુંબીનો રંગ', 'ઘાયલ મરતા મરતા રે, માતની આઝાદી ગાવે', 'બાપુ તમે કયાં છો ?' તથા ÒJhaverchand Meghani : A Legendary Gujarati Litterateur and Freedom FighterÓ જેવાં રસપ્રદ અને માહિતીસભર પુસ્તકોનું આલેખન-સંકલન કર્યું છે. ઝવેરચંદ મેઘાણી રચિત-સંપાદિત ગીતો-લોકગીતો-ભજનો પર આધારિત મ્યુઝીક સીડી 'કસુંબીનો રંગ', 'ઘાયલ મરતા મરતા રે, માતની આઝાદી ગાવે', 'રઢિયાળી રાત'તથા 'સોરઠી સંતવાણી'નું પણ સંકલન કર્યું છે. આ પુસ્તકો અને મ્યુઝીક સીડી શાળા, કોલેજ અને ગ્રંથાલયમાં ભેટ અપાય છે.'ઝવેરચંદ મેઘાણી સ્મૃતિ સંસ્થાન' ટ્રસ્ટની સ્થાપના ૨૦૧૨માં પિનાકી મેઘાણીએ કરી છે. 'ઝવેરચંદ મેઘાણી સ્મૃતિ સંસ્થાન'નું તેઓ મેનેજિંગ ટ્રસ્ટી છે. વ્યવસાયે કોમ્પ્યુટર ક્ષેત્રે કાર્યરત એવા પિનાકી મેઘાણી 'સંસ્કૃત વિશારદ'અને 'સંગીત વિશારદ'પણ છે.